Manden, der er på besøg fra Schweiz hos sin bror i Hjørring, forsvandt fra adressen på Peter Freuchensvej omkring klokken 17.30. Han beskrives som: 180 cm. høj, 70 kilo og meget slank af bygning. Han har tyndt, kort, gråt hår og bærer briller. Han var iført lys, beige jakke og bukser og mørkebrune sko. Han havde sandsynligvis en stor, grå kuffert med sig. Politiet kan ikke afvise, at han har taget toget fra byen. De vil meget gerne høre fra vidner der har set manden. Nordjyllands Politi kan kontaktes på telefon 114.

Opsummering:
Nordjyllands Politi leder torsdag aften efter en lettere dement, 83-årig mand, som forsvandt først på aftenen i Hjørring.